**ДОГОВОР № ……….. г.**

**за провеждане на дуално обучение в България**

между

**Гимназия:** Професионална гимназия по туризъм

Седалище: Самоков ул. „Софийско шосе“ №18

Представлявано от: Борислaва Хаджийска - Директор

Булстат: 000760505

(наричано по-нататък за краткост *„ГИМНАЗИЯ“*)

и

**Работодател**: …….

Седалище: ……

Представлявано от: ……

ЕИК: ……..

(наричано по-нататък за краткост *„РАБОТОДАТЕЛ“*)

**I. Предмет на договора**

1. Предмет на този договор е осигуряването на професионално обучение на учениците от горепосочената ГИМНАЗИЯ по системата на дуално обучение по професия ......................................, специалност ............................... и организирането на практическо обучение на учениците при РАБОТОДАТЕЛЯ при спазване разпоредбите на Наредбата за условията и реда на провеждане на обучение чрез работа (дуално обучение) и Закона за професионалното образование и обучение в България.

**II. Професионално обучение по дуалната системата**

1. Професионалното обучение на учениците се осъществява по учебен план и програма, изготвени съвместно от ГИМНАЗИЯТА и РАБОТОДАТЕЛЯ и утвърдени от Министъра на образованието и науката. В програмата се определят знанията, уменията и способностите, които трябва да придобият учениците по време на теоретичното и практическото им обучение.
2. Ученик на ГИМНАЗИЯТА според смисъла на този договор е ученикът, с който РАБОТОДАТЕЛЯТ сключва трудов договор по реда на Наредбата за условията и реда на провеждане на обучение чрез работа (дуално обучение) и КТ. Трудовият договор е договорът, с който се уреждат условията за обучение и работа при РАБОТОДАТЕЛЯ.
3. Дуалното обучение обхваща професионалното обучение на учениците, което се осъществява на две места – в ГИМНАЗИЯТА, където се осъществява теоретичното обучение и при РАБОТОДАТЕЛЯ, където се осъществява практическото обучение за негова сметка.
4. Практическото обучение на учениците протича под формата на тясно специализирано обучение и се провежда под формата на работна практика и ефективна работа. Работната практика включва произвеждането на продукти, извършването на услуги или на квалифицирани дейности, отговарящи на професията и специалността, по която се подготвят учениците.
5. В практическото обучение при РАБОТОДАТЕЛЯ ще вземат участие ……… ученици от ГИМНАЗЯТА, избрани в края на Х-ти клас по предварително уточнени критерии от страна на РАБОТОДАТЕЛЯ И ГИМНАЗИЯТА.
6. Практическото обучение на учениците се осъществява от наставник, определен от РАБОТОДАТЕЛЯ. Всеки наставник отговаря за максимум 5 ученика.
7. Практическото обучение при РАБОТОДАТЕЛЯ и теоретичното обучение в ГИМНАЗИЯТА се координират от определен от ГИМНАЗИЯТА учител-методик. Името на този учител-методик се уточнява от страна на ГИМНАЗИЯТА при стартиране на учебната година в ХІ-ти клас.

**III. Време и място на обучението**

1. Мястото, където се осъществява практическото обучение на учениците, е филиал на РАБОТОДАТЕЛЯ.
2. Мястото, където се осъществява практическото обучение на учениците, трябва да отговаря на изискванията за работа и обучение на непълнолетни лица.
3. Мястото, където се осъществява теоретичното обучение на учениците, е седалището на ГИМНАЗИЯТА.
4. Мястото, където ще се осъществяват теоретичното и практическото обучение на учениците, трябва да отговаря на необходимите изисквания и стандарти по отношение на материално-техническата база за провеждане на обучение и практика по съответната професия.
5. При практическото обучение на ученици в ХІ-ти и ХІІ-ти клас (ненавършили 18 години) за ден на обучение се счита времето от 7 часа (съгласно чл. 305, ал. 3 на КТ). Под час на обучение са има предвид времетраене с продължителност 60 мин.
6. Практическото обучение на учениците ще се извършва по график, разработен съвместно от ГИМНАЗИЯТА и РАБОТОДАТЕЛЯ, при спазване изискванията на КТ и Наредбата за работното време, почивките и отпуските.
7. Практическото обучение ще се извършва съобразно договореното с РАБОТОДАТЕЛЯ работно време съгласно разпоредбите на КТ. На ученика се полага време за хранене и почивка, което е еднакво на това на служителите на РАБОТОДАТЕЛЯ и е съобразено с изискванията на КТ.
8. Практическото обучение може да се осъществява в рамките на работните дни. То не може да се провежда в събота или неделя, както и по време на официалните празнични дни. То обаче може да бъде провеждано и по време на ученическите ваканции.

**IV.Права и задължения на Работодателя**

1. При провеждането на практическото обучение РАБОТОДАТЕЛЯТ ще се придържа към съществуващото българско законодателство. РАБОТОДАТЕЛЯТ ще предостави такива условия за практическото обучение на учениците, които да осигурят възможност на учениците за придобиването на необходимите знания и умения съгласно учебната програма.
2. РАБОТОДАТЕЛЯТ предоставя на ГИМНАЗИЯТА име, телефон и мейл за връзка с наставника, който ще отговаря за практическото обучение на учениците не по-късно от две седмици преди старта на ХІ-ти клас. В случай, че по време на учебната година настъпи промяна в броя или името на наставниците, РАБОТОДАТЕЛЯТ е длъжен да информира своевременно в писмена форма ГИМНАЗИЯТА.
3. РАБОТОДАТЕЛЯТ е длъжен да посочи на ГИМНАЗИЯТА адреса за провеждане на практическото обучение най-късно един месец преди старата на учебната година за ХІ -ти клас.
4. РАБОТОДАТЕЛЯТ ще посочи за контакт с ГИМНАЗИЯТА свой оторизиран представител, който ще отговаря за разрешаване на евентуални въпроси и проблеми, касаещи практическото обучение на учениците.
5. РАБОТОДАТЕЛЯТ се задължава да осигури комплексно практическо обучение на учениците, с които е подписал трудов договор.
6. РАБОТОДАТЕЛЯТ ще отбелязва в дневник присъствието на учениците на практическото обучение и оценките от представянето им и при поискване ще ги предоставя на учителя-методик, представител на ГИМНАЗИЯТА.
7. РАБОТОДАТЕЛЯТ ще информира ГИМНАЗИЯТА за всичко, което е свързано с изпълнението на задълженията на учениците по време на практическото обучение.
8. РАБОТОДАТЕЛЯТ ще предостави възможност на учителя-методик, определен от ГИМНАЗИЯТА, да извършва своята дейност на координатор между практическото и теоретичното обучение, като му разреши достъп до съответните помещения на РАБОТОДАТЕЛЯ, в които се провежда обучението на учениците, при спазване на вътрешните правила и изисквания на РАБОТОДАТЕЛЯ.
9. РАБОТОДАТЕЛЯТ ще осигури на учениците подходящи условия за провеждане на практическото обучение, сигурност на съхранение на личните вещи, ще им предостави място за преобличане, както и достъп до санитарните помещения и местата, определени за отдих по време на почивка.
10. РАБОТОДАТЕЛЯТ предоставя на ГИМНАЗИЯТА своето предложение за професионално обучение на ученици за всяка учебна година, при което обозначава избраната от него професия и специалност, както и броя на учениците, които да бъдат обучавани.
11. РАБОТОДАТЕЛЯТ има право, при съгласуваност с ГИМНАЗИЯТА, да прави рекламна кампания за набиране на ученици за дуално обучение.
12. РАБОТОДАТЕЛЯТ избира по предварително уточнени критерии заедно с ГИМНАЗИЯТА учениците, с които ще подпише трудов договор, когато те са вече ученици на ГИМНАЗИЯТА и са навършили необходимата за това възраст (16 г.).
13. Трудов договор по чл. 230 КТ се сключва между РАБОТОДАТЕЛЯ и ученика в 11-ти клас (когато той е навършил 16 г.), но не по-късно от 2 седмици преди началото на учебната година, в която ученикът ще бъде в ХІ -ти клас.
14. Работодателят е длъжен да предостави на ученика преди началото на учебната

година, в която ще започне практическото обучение в реална работна среда,документите по чл. 63, ал. 1 от КТ.

1. Придобиването на умения от страна на ученика се осъществява на работното място на РАБОТОДАТЕЛЯ под надзора на наставник-обучител. В случай на отсъствие от страна на наставника, РАБОТОДАТЕЛЯТ трябва да осигури подходящ заместник, за което своевременно информира учителя-методик, представител на ГИМНАЗИЯТА.
2. По време на обучението РАБОТОДАТЕЛЯТ води дневник, в който попълва поставените задачи и тяхното изпълнение, изучаваните теми, придобитите умения, евентуални проблеми и трудности при изпълнението на задачите.
3. РАБОТОДАТЕЛЯТ запознава учениците с вътрешните си правила.
4. В случай на инцидент с ученик, РАБОТОДАТЕЛЯТ е длъжен незабавно да информира ръководството на ГИМНАЗИЯТА за това. РАБОТОДАТЕЛЯТ е длъжен да предостави на ръководството на ГИМНАЗИЯТА копие от протокола на инцидента най-късно до 2 работни дни.
5. РАБОТОДАТЕЛЯТ участва заедно с отговорните институции в изпита за придобиване на свидетелство за професионална квалификация.

**V. Права и задължения на ГИМНАЗИЯТА**

1. ГИМНАЗИЯТА е длъжна да осигури на учениците теоретичното обучение по дуалната система.

2. ГИМНАЗИЯТА заедно с РАБОТОДАТЕЛЯ определя критериите, по които се избират учениците за дуалното обучение.

3. ГИМНАЗИЯТА определя учител-методик, който ще отговаря за координацията на практическото обучение. Директорът може да възложи на такъв учител-методик отговорността за максимум 30 ученика, които ще се обучават при РАБОТОДАТЕЛЯ. ГИМНАЗИЯТА ще организира регулярни срещи между учителя-методик и наставника-обучител, съответно наставниците - обучители на РАБОТОДАТЕЛЯ.

4. ГИМНАЗИЯТА трябва да запознае учителя-методик, който ще има разрешение да влиза в помещенията на РАБОТОДАТЕЛЯ във връзка с осъществяването на практическото обучение на учениците със задължението му за поверителност. ГИМНАЗИЯТА и учителят-методик подписват с РАБОТОДАТЕЛЯ споразумение за конфиденциалност – Приложение № 2 от настоящия договор. Учителят-методик може да започне да изпълнява функциите си по договора само след подписване на споразумението за конфиденциалност - Приложение № 2 към договора.

5. ГИМНАЗИЯТА е длъжна по искане от страна на РАБОТОДАТЕЛЯ да съдейства за отстраняване на евентуални проблеми, свързани с възпитанието и обучението на учениците, посредством помощта на учителя-методик.

6. Ако ученикът урони доброто име на РАБОТОДАТЕЛЯ, увреди имуществото му, ако не спазва задълженията си на ученик във връзка с практическото обучение, условията на безопасност на труд и вътрешните актове на РАБОТОДАТЕЛЯ, ГИМНАЗИЯТА е длъжна да предприеме необходимите адекватни мерки, съобразени с правилника и разпоредбите на ГИМНАЗИЯТА. В такива случаи, както и при каквото и да е нарушаване на трудовата дисциплина, РАБОТОДАТЕЛЯТ може да предприеме всички допустими по закон мерки и действия.

7. ГИМНАЗИЯТА има право да контролира присъствието на учениците по време на практическото обучение, както и работата им под ръководството на наставника –обучител.

8. ГИМНАЗИЯТА организира и провежда съвместно с РАБОТОДАТЕЛЯ изпитите за придобиване на степен на квалификация по съответната професия.

9. ГИМНАЗИЯТА издава съгласно Закона за професионалното образование и обучение удостоверение за придобита степен на професионална квалификация.

**VI. Прекратяване действието на договора**

1. ГИМНАЗИЯТА може да прекрати договора с писмено предизвестие с петнадесетдневно предизвестие в следните случаи:
   1. ако РАБОТОДАТЕЛЯТ не изпълнява свои съществени задължения по настоящия договор;
   2. ако ГИМНАЗИЯТА не може да осигури теоретичното обучение на учениците в резултат на действие или бездействие на РАБОТОДАТЕЛЯ.
2. РАБОТОДАТЕЛЯТ може да прекрати договора с писмено предизвестие с петнадесетдневно предизвестие в следните случаи:
   1. ако ГИМНАЗИЯТА не изпълнява задълженията си по настоящия договор;
   2. ако РАБОТОДАТЕЛЯТ не може да осигури практическото обучение на учениците в резултат на действие или бездействие на ГИМНАЗИЯТА.

3. Договорът се прекратява с писмено уведомление с незабавен ефект при настъпване на следните обстоятелства:

а) ако РАБОТОДАТЕЛЯТ е обявен в несъстоятелност на базата на влязло в сила съдебно решение.

б) ако ГИМНАЗИЯТА бъде закрита.

Уведомлението по тази точка трябва да бъде изпратено на всяка една от страните и поражда действие от деня на получаването му от страната-адресат.

4. Всяка от страните по настоящия договор има право да го прекрати чрез отправяне на тримесечно писмено предизвестие до другата страна, без да е необходимо посочване на причина за прекратяването. За начало на срока на тримесечното предизвестие се счита първият ден на календарния месец, следващ месеца, в който страната-адресат е получила предизвестието за прекратяване.

**VII. Заключителни разпоредби**

1. Всички промени и допълнения на настоящия договор ще бъдат валидни само при взаимно писмено споразумение между стрините.
2. Договорът влиза в сила от деня на подписването му от двете страни.
3. Договорът се сключва за периода от ......................20..... г. до 14.09.20...... г.
4. За неуредени от настоящия договор правни отношения между страните в сила са разпоредбите на българското законодателство. Спорни въпроси, свързани с предмета на настоящия договор за времето на провеждане на практическото обучение, се разрешават от представителите на съответните страни по настоящия договор, които се определят от директора на ГИМНАЗИЯТА и от управителя на РАБОТОДАТЕЛЯ.
5. Договорът се изготвя в два екземпляра - един за РАБОТОДАТЕЛЯ и един за ГИМНАЗИЯТА.

Дата: …..........20..... г.

гр. Самоков

За училището За работодателя

…………………………… …………………………………….

/Борислава Хаджийска/ /…………………../

Директор …………………………

Професионална гимназия по туризъм

гр. Самоков